Привет, Tanio!
Дефрагментацията може да бъде извършена дори и на единствен локален диск - няма ограничение за тази операция.
Колкото до разделянето и прехвърлянето на локални дискове под работеща операционна система - това е възможно, като достъпим Disk Management инструмента.
За целта, натискаме десен бутон на мишката върху My Computer - и избираме опцията Manage (Computer Management) - също имаме подробен урок за този инструмент в седмица 6 . След това навигираме до Storage -> Disk Management.
От тук, чрез опцията Shrink Volume върху хард диск, в който има свободно пространство, можем да освободим част от него, и после, върху новопоявилото се празно пространство (Unallocated Space) да обособим нов Локален Диск.
Не Ви препоръчвам да използвате тази опция за диска, върху който се намира операционната Ви система, и макар операцията да е сигурна (според Microsoft), Ви препоръчвам да не го прилагате върху хард-дискове, върху които пазите важна информация, особено без да сте направили бекъп (резервно копие) на данните си.
Опцията работи най-добре при преинсталиране на компютъра, или след направено пълно форматиране на дисковете, тоест, когато няма информация, която може да бъде променена или изгубена. Теоретично, работи във всички случаи - и при работеща ОС, и върху локалния диск с операционната система, но често се получават грешки при задаването на индексовите таблици на новите локални дискове, или пък може да се загуби информация, понякога може да доведе до системна грешка и да се наложи да форматирате хард-диска си, преди да го използвате пак, тоест има шанс да изгубите информация при процеса.
В общи линии - използвайте смело, но първо си направете резервно копие на данните :)
Поздрави,
Добрина